ড. বদরুদ্দোজা তারেকের উত্থানের পর ২০০১-এর বিতর্কিত নির্বাচনে জিতে বিএনপি-জামায়াত জোট সরকারের প্রথমপ্রেসিডেন্ট হন। যাকে খুব অল্পদিন পরেই খালেদা, নিজামী, তারেক পুরোপুরি বেআইনীভাবে প্রেসিডেন্ট পদ থেকে বিতাড়িত করেছিলেন! সেই ড. বদরুদ্দোজা যেন ড. কামালের ভূমিকায় অবতীর্ণ হলেন আর ড. কামাল যেন বিএনপি নেতা ও তাদের প্রাক্তন প্রেসিডেন্টের ভূমিকা গ্রহণ করলেন! এ দৃশ্য ছিল জাতির কাছে অভাবনীয়, তবুও এটি সংগঠিত হয়েছে! রূপকথার সেই- ‘দাসী হলো রানী, রানী হলো দাসী’, কথাটি মনে হচ্ছে খনার বচনের মতো অভ্রান্ত! তা না হলে চিরকালের মুক্তিযুদ্ধপন্থী হিসেবে পরিচিত বাংলাদেশের সংবিধান প্রণেতা, বঙ্গবন্ধুর আস্থাভাজন বিশিষ্ট আইনবিদের উপস্থাপিত দাবিতে কেন থাকে আইনে দ-িত বাংলাদেশের এক বড় দুর্নীতিবাজের বেআইনী মুক্তির দাবি? তাঁর দাবিতে কেন থাকল নির্বাচনে সেনাবাহিনীকে ম্যাজিস্ট্রেসি পাওয়ার দেবার কথা? একজন আইনবিদ তো দেখেছেন ২০০১ এর লতিফুর রহমান গং য়ের বানানো নির্বাচনী ফল তৈরির পক্ষে কাজ করতে বাংলাদেশে এই প্রথম ও শেষবার সেনাবাহিনীকে ম্যাজিস্ট্রেসি পাওয়ার দিয়ে নির্বাচনে ব্যবহার করে সারাদেশে কি ব্যাপক সহিংসতা, হামলা, হত্যা, লুট, ধ্বংসযজ্ঞ, দেশত্যাগ ও গ্রাম থেকে উৎখাতের শিকার আওয়ামী রাজনীতিক এবং হিন্দুদের করা হয়েছে! এ সময়ে (২০০১-২০০৬) আওয়ামী লীগ নেতা-কর্মী সমর্থক এবং হিন্দু সম্প্রদায়ের হাজার হাজার নারী, পুরুষ, শিশু দেশত্যাগ ও গ্রামত্যাগ করতে বাধ্য হয়েছিল! তিনি যদি তারেকের নির্দেশে বা অনুরোধে ঐক্যজোটের নেতৃত্ব দেন, তাহলে গণতন্ত্রের জন্য হুমকিস্বরূপ তারেকের কাছে নতি স্বীকার করতে পারেন কি? ড. কামাল এতকাল ধৈর্য ধারণ করে মুক্তিযুদ্ধপন্থী রূপটি ধরে রেখে এখন কোন চাপে তার ভিন্ন, প্রকৃত রূপটি, আসল চরিত্রটি, তিনি কাদের লোক, কাদের পক্ষে, তাই জানান দিলেন কি? উদঘাটন করলেন কি তার প্রকৃত অবস্থান? দেশে তো বর্তমানে এমন কোন সঙ্কট, সমস্যা, অশান্তি নির্দেশ দেন তাহলে কি তারেকের চেয়েও শক্তিশালী অন্য কোন শক্তির বাংলাদেশকে অস্থিতিশীল করে সব উন্নয়ন যজ্ঞকে ধ্বংস করার ব্রতে ব্রতী তাদের শেষ ঘুঁটি-খালেদা-তারেকের পক্ষে যখন বাস্তব ক্ষেত্রে নামার এবং খেলার সুযোগ বন্ধ হয়ে গেছে, তখন তাদের শেষ খেলুড়ে কে এবার নামানো হলো কি? এ প্রশ্ন জাতির, বিশেষত মুক্তিযুদ্ধ পন্থী বুদ্ধিজীবীদের মনে না উঠে পারে না।